Αυτό το λήμμα αφορά το **τμήμα καλαθοσφαίρισης ανδρών** της Ένωσης Ιλίου.  Για τον ευρύτερο σύλλογο, δείτε: Α.Ο. Ένωση Ιλίου.  

Ο **Αθλητικός Όμιλος Ένωση Ιλίου** είναι ελληνικό αθλητικό σωματείο, με έδρα των δραστηριοτήτων του την περιοχή του Ιλίου (Νέα Λιόσια) Αττικής. Επίσημο έτος ίδρυσής του είναι το 2002 και αγωνίζεται με χρώματα το σκούρο μπλε και το λευκό. Προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του τμήματος είναι το Β' Κλειστό Γυμναστήριο Ιλίου «Γιώργος Κακούρης».

Ιστορική αναδρομή
-----------------

### Ίδρυση

Ο σημερινός σύλλογος προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του.

### Πρώτα βήματα στα Πρωταθλήματα Αττικής (2002-2009)

Την αγωνιστική περίοδο 2006-07 η Ένωση Ιλίου συμμετείχε με προπονητή το Φάνη Αποστολάκη στο Πρωτάθλημα της Α' Κατηγορίας Ανδρών που διοργάνωσε η Ε.Σ.Κ. Αττικής. Την άνοδο στη Γ' Εθνική Κατηγορία διεκδίκησαν 16 σύλλογοι, με το Ίλιον να ολοκληρώνει τις αγωνιστικές του υποχρεώσεις στη 10η θέση του βαθμολογικού πίνακα. Στην τελική βαθμολογία παρατηρήθηκε ισοβαθμία μεταξύ αυτού και των ομάδων του Χολαργού και του Αττάλου Νέας Φιλαδέλφειας και από τα μεταξύ τους αποτελέσματα προέκυψε πως το πρώτο έπρεπε να καταταγεί ανάμεσα στις άλλες δύο ομάδες.

Την επόμενη χρονιά 2007-08 η ομάδα επέστρεψε στα γήπεδα της Α' Κατηγορίας, όπου αντιμετώπισε και πάλι, με τον ίδιο προπονητή, 15 αντιπάλους. Στην τελική βαθμολογική κατάταξη βρέθηκε στην 4η θέση, χωρίς να προκύψει αυτή τη φορά ισοβαθμία.

Για την περίοδο 2008-09 την τεχνική καθοδήγηση της ομάδας ανέλαβε ο Φώτης Καρακώστας. Παραμένοντας αήττητη για το μεγαλύτερο μέρος της χρονιάς, η Ένωση κατέκτησε την κορυφή της τελικής βαθμολογίας. Ο τίτλος του Πρωταθλητή συνοδεύτηκε και από το εισιτήριο ανόδου στη Γ' Εθνική Κατηγορία.

### Πρώτη τριετία στη Γ' Εθνική (2009-2012)

Η Ένωση Ιλίου βγήκε για πρώτη φορά εκτός των ορίων της Αττικής την περίοδο 2009-10, οπότε και έλαβε μέρος στο Πρωτάθλημα της Γ' Εθνικής Κατηγορίας. Συγκεκριμένα αγωνίστηκε στο 2ο Όμιλο Νότου, τον οποίο συνέθεσαν 14 σύλλογοι. Στην πρώτη της αυτή προσπάθεια συγκέντρωσε 16 νίκες και 10 ήττες, ολοκληρώνοντας τις αγωνιστικές της υποχρεώσεις στην 6η θέση της τελικής βαθμολογίας.

Το επόμενο φθινόπωρο η ομάδα επέστρεψε στην ίδια Κατηγορία και Όμιλο, όπου αντιμετώπισε ξανά 13 αντιπάλους. Παρουσίασε βελτιωμένη απόδοση με αποτέλεσμα να συλλέξει 19 νίκες και 7 ήττες. Ισοβάθμισε με τον Ιωνικό Νέας Φιλαδέλφειας και στην τελική κατάταξη της περιόδου 2010-11 τοποθετήθηκε βάσει των μεταξύ τους αποτελεσμάτων στην 3η θέση. Καθώς μόνο η πρώτη ομάδα προβιβάστηκε, ο σύλλογος συνέχισε στο ίδιο Επίπεδο.

Αυτό που δεν πέτυχε την προηγούμενη χρονιά ο σύλλογος το κατάφερε την περίοδο 2011-12. Οι ομάδες του Ομίλου είχαν πλέον μειωθεί σε 12 στον αριθμό και ο σύλλογος ολοκλήρωσε τη χρονιά με συγκομιδή από 17 νίκες και 5 ήττες. Ισοβάθμισε στην κορυφή της βαθμολογίας με το Γ.Π.Σ. Χαλκίδας, ωστόσο χάρις στα μεταξύ τους αποτελέσματα η ομάδα του Ιλίου κατέκτησε τον τίτλο του Πρωταθλητή και κατ' επέκταση την άνοδο στη Β' Εθνική Κατηγορία.

### Πρώτη άνοδος στη Β' Εθνική (2012-2014)

Το Ίλιον ανέβηκε στη Β' Εθνική Κατηγορία (2012-13) σε μία χρονιά σημαντικών αλλαγών, αφού από τη χρονιά εκείνη και μετά αφενός το Πρωτάθλημα διοργανώθηκε σε δύο Ομίλους, Βορρά και Νότου, αφετέρου οι ομάδες της έπαψαν να αγωνίζονται στο Κύπελλο Ελλάδος μετά από μαζικές αποχωρήσεις για οικονομικούς λόγους που είχαν παρατηρηθεί τα προηγούμενα χρόνια. Τον Όμιλο Νότου, όπου συμμετείχε το Ίλιον, συνέθεσαν 13 ομάδες στο σύνολο. Η Ένωση συγκέντρωσε στο πλαίσιο αυτό 11 νίκες και 13 ήττες, όσες και ο Χολαργός. Λαμβάνοντας υπόψιν και τα μεταξύ τους αποτελέσματα, το Ίλιον τοποθετήθηκε υψηλότερα στον τελικό πίνακα της κατάταξης και συγκεκριμένα στην 6η θέση. Παραγωγικότερος παίκτης της ομάδας σε πόντους αναδείχθηκε ο Χριστόφορος Λυκογιάννης (329 πόντοι). Μετά την αποχώρηση του Φώτη Καρακώστα από το σύλλογο το Δεκέμβριο του 2012 τη θέση του προπονητή της ομάδας του Ιλίου ανέλαβε ο Μάριος Δεσποτάκης.

Την αγωνιστική περίοδο 2013-14 οι ομάδες του Ομίλου Βορρά της Β' Εθνικής ανήλθαν σε 14 στον αριθμό. Το Ίλιον αποδείχθηκε λιγότερο ανταγωνιστικό σε σχέση με τα προηγούμενα χρόνια, με αποτέλεσμα να τερματίσει στην 11η θέση της βαθμολογικής κατάταξης. Ειδικότερα ισοβάθμισε με τα Εκπαιδευτήρια Δούκα, έχοντας συγκεντρώσει 11 νίκες και 15 ήττες. Ο καλαθοσφαιριστής Γιάννης Ροδοστόγλου αναδείχθηκε πρώτος σκόρερ για την ομάδα του Ιλίου, ενώ βρέθηκε και μέσα στην κορυφαία δεκάδα του Πρωταθλήματος (379 πόντοι).

Η περιόδος 2013-14 σημαδεύτηκε από τρεις αλλαγές προπονητή που έφεραν αστάθεια στην ομάδα: Μετά την πρώτη αγωνιστική ο Δεσποτάκης αποχώρησε για προσωπικούς λόγους και τον αντικατέστησε ο Δημήτρης Μισιακός στη θέση του πρώτου προπονητή. Από τη 13η μέχρι τη 17η Αγωνιστική προπονητής ανέλαβε ο Τζίμης Κουστένης, ο οποίος αποχώρησε τελικά για να αναλάβει θέση στον Ηλυσιακό. Τη σκυτάλη πήρε μέχρι το τέλος της χρονιάς ο πρώην καλαθοσφαιριστής Δημήτρης Παπαδόπουλος.

### Διαδοχικές αλλαγές κατηγοριών (2014-σήμερα)

Τη χρονιά 2014-15 ο σύλλογος βρέθηκε εκ νέου στη Γ' Εθνική Κατηγορία, αυτή τη φορά στον 1ο Όμιλο Νότου. Την τεχνική ηγεσία του συλλόγου ανέλαβε τον Ιούνιο του 2014 ο Τάκης Πανούλιας. Τα αποτελέσματα της περιόδου αυτής αποδείχθηκαν ιδιαίτερα καλά, με αποτέλεσμα το Ίλιον να συγκεντρώσει 22 νίκες σε 26 αγώνες, απέναντι σε 13 αντιπάλους. Ισοβάθμισε στην κορυφή της βαθμολογίας με τον Έσπερο Α.Ο.Π.Α. Αντίθετα με αυτό που συνέβη δύο χρόνια πριν, στάθηκε ο άτυχος της ισοβαθμίας με αποτέλεσμα να χάσει τον τίτλο και να περιοριστεί στη 2η θέση. Παρ' όλα αυτά εξασφάλισε την άνοδο πετυχαίνοντας δύο πολύτιμες νίκες στις δύο τελευταίες αγωνιστικές.

Την αγωνιστική περίοδο 2015-16 η ομάδα επέστρεψε στον Όμιλο Νότου της Β' Εθνικής, χωρίς, ωστόσο να καταφέρει να σταθεροποιήσει τη θέση της. Το Πρωτάθλημα ήταν σαφώς ανταγωνιστικότερο με 16 συμμετέχοντες. Η Ένωση είχε απολογισμό 11 νίκες και 19 ήττες και ολοκλήρωσε τις αγωνιστικές της υποχρεώσεις στη 13η θέση, εντός της ζώνης του υποβιβασμού. Το Φεβρουάριο του 2016 τον Πανούλια αντικατέστησε στον πάγκο της ομάδας ο μέχρι πρότινος δεύτερος βοηθός του, Γιώργος Ζαφειράκης. Τη θέση του πρώτου βοηθού διατήρησε ο Γιάννης Καναρέλης.

To Φεβρουάριο του 2016 ανακοινώθηκε η έναρξη εργασιών ώστε το ανοιχτό γήπεδο της Ένωσης Ιλίου να μετατραπεί σε Κλειστό Γυμναστήριο. Το Μάιο του 2016 στη θέση του πρώτου προπονητή προσελήφθη ο Γιάννης Καράμπελας.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2009-10 | 4 | Γ' Εθνική | 6 | - | 16-10 | - | - |  ? | - | - | - | - | - |
| 2010-11 | 4 | Γ' Εθνική | 3 | - | 19-7 | - | - |  ? | - | - | - | - | - |
| 2011-12 | 4 | Γ' Εθνική | 1 | - | 17-5 | - | - |  ? | - | - | - | - | - |
| 2012-13 | 3 | Β' Εθνική | 6 | - | 11-13 | - | - | Χριστόφορος Λυκογιάννης | - | - | - | - | - |
| 2013-14 | 3 | Β' Εθνική | 11 | - | 11-15 | - | - | Γιάννης Ροδοστόγλου | - | - | - | - | - |
| 2014-15 | 4 | Γ' Εθνική | 2 | - | 22-4 | - | - |  ? | - | - | - | - | - |
| 2015-16 | 3 | Β' Εθνική | 13 | - | 11-19 | - | - |  ? | - | - | - | - | - |

Έμβλημα συλλόγου
----------------

Η Ένωση Ιλίου προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του, ένα αστέρι και μία απεικόνιση της θεάς των αρχαίων Ελλήνων, Αρτέμιδος.

  

* Παλαιότερη εκδοχή του σήματοςΠαλαιότερη εκδοχή του σήματος
* Σημερινή εκδοχή του σήματοςΣημερινή εκδοχή του σήματος

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Χριστόφορος Λυκογιάννης |
|  | Άκης Μητρόπουλος |
|  | Οδυσσέας Μπέλλας |
|  | Γιάννης Ροδοστόγλου |
|  | Παντελής Σκορδάς |

 |  |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Φάνης Αποστολάκης |  |
|  | Φώτης Καρακώστας |  ? - Δεκ 2012 |
|  | Μάριος Δεσποτάκης | Δεκ 2012 - Οκτ 2014 |
|  | Δημήτρης Μισιακός | Οκτ 2013 - Ιαν 2014 |
|  | Τζίμης Κουστένης | Ιαν 2014 - Φεβ 2014 |
|  | Δημήτρης Παπαδόπουλος | Φεβ 2014 - Ιουν 2014 |
|  | Τάκης Πανούλιας | Ιουν 2014 - Φεβ 2016 |
|  | Γιώργος Ζαφειράκης | Φεβ 2016 - Μαι 2016 |
|  | Γιάννης Καράμπελας | Μαι 2016 - Ιαν 2017 |
|  | Γιάννης Κτιστάκης | Ιαν 2017 - σήμερα |

 |  |

Αγωνιστική περίοδος 2016-2017
-----------------------------

Κατά την αγωνιστική περίοδο 2016-2017, 2016-17, ο Α.Ο. Ένωση Ιλίου λαμβάνει μέρος στο Πρωτάθλημα της Γ' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και ειδικότερα στον 1ο Όμιλο Νότου.

Στο θεσμό του Κυπέλλου Ε.Σ.Κ.Α. η ομάδα του Ιλίου διαγωνίστηκε απευθείας στην «Ε' Φάση», όπου και γνώρισε τον αποκλεισμό κατόπιν εκτός έδρας ήττα από τη Δάφνη Δαφνίου με σκορ 84-75.

Έδρα του συλλόγου είναι το Β' Κλειστό Γυμναστήριο Ιλίου «Γιώργος Κακούρης». Πρόεδρος του διοικητικού συμβουλίου είναι ο Γιώργος Λιόσης και έφορος του τμήματος ο Νίκος Γιαννίτσης. Καθήκοντα πρώτου προπονητή διατήρησε από το Μάιο του 2016 μέχρι τον Ιανουάριο του 2017 ο Γιάννης Καράμπελας, με άμεσο συνεργάτη το Δημήτρη Σώχο. Στη συνέχεια τη θέση του ανέλαβε ο Γιάννης Κτιστάκης. Το ρόστερ της Ένωσης Ιλίου για την αγωνιστική περίοδο 2016-17 συνθέτουν οι παρακάτω αθλητές:

  


| Α.Ο. Ένωση Ιλίου - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Αρχιμανδρίτης, Φάνης |  |  |  |
|  |  | Βαϊδάκης, Λεωνίδας | 1 | 1990 | 185 cm |
|  |  | Βαρσαμούλης, Δημήτρης |  |  |  |
|  |  | Γεωργιάδης, Ιορδάνης | 5 | 1994 | 203 cm |
|  |  | Μαζιάνης, Κώστας | 3 | 1998 | 200 cm |
|  |  | Μπέλλας, Γιάννης | 1-2 | 1985 | 194 cm |
|  |  | Μπέλλας, Οδυσσέας | 3-4 | 1985 | 198 cm |
|  |  | Πανουσόπουλος, Θοδωρής | 2 | 1997 | 194 cm |
|  |  | Πανουσόπουλος, Κώστας | 4 | 1996 | 200 cm |
|  |  | Σκαλωμένος, Χρήστος |  |  |  |
|  |  | Στρατομήτρος, Ταξιάρχης | 3 | 1984 | 195 cm |
|  |  | Τσολάκης, Γιάννης | 2-3 | 1983 | 200 cm |
|  |  | Φουντάς, Άρης | 4 | 1986 | 197 cm |

|  |
| --- |
| Προπονητής: Γιάννης Κτιστάκης  |
|  |
| *Ενημέρωση: 22 Φεβρουαρίου 2017* |

Παραπομπές
----------

1. 1 2 3 4  «Διοίκηση - Ιστορία» Αρχειοθετήθηκε 2016-02-10 στο Wayback Machine. πληροφορίες στον επίσημο ιστότοπο του συλλόγου.
2. 1 2  Β' Κλειστό Γυμναστήριο Ιλίου «Γιώργος Κακούρης», πληροφορίες στον ιστότοπο Gipeda.gr.
3. 1 2 3  «Έπεσε η αυλαία στην Α' Ανδρών»[*νεκρός σύνδεσμος*], άρθρο στον ιστότοπο Sport24.gr, 22 Μαΐου 2007.
4. 1 2  Έπεσε η αυλαία της Α' Ανδρών[*νεκρός σύνδεσμος*], άρθρο στον ιστότοπο Sport24.gr, 20 Μαΐου 2008.
5. 1 2 3  Άνοδος για τον Αίολο/Ταύρο[*νεκρός σύνδεσμος*], άρθρο στον ιστότοπο Sport24.gr, 26 Μαΐου 2009.
6. 1 2 3  «Βαθμολογία Γ' Εθνικής Κατηγορίας Ανδρών (2ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2 3 4  «Βαθμολογία Γ' Εθνικής Κατηγορίας Ανδρών (2ος Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. 1 2 3  «Βαθμολογία Γ' Εθνικής Κατηγορίας Ανδρών (2ος Όμιλος Νότου) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Πρωταθλητής το Ίλιον»[*νεκρός σύνδεσμος*], άρθρο στον ιστότοπο BasketNet.gr, 12 Μαΐου 2012.
10. 1 2 3  «Βαθμολογία Β' Εθνικής Κατηγορίας Ανδρών (Όμιλος Νότου) 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.
12. ↑  «Δεσποτάκης: «Καλά δουλεμένη ομάδα το Ιλιον»», άρθρο στον ιστότοπο InfoBasket.gr, 11 Δεκεμβρίου 2012.
13. 1 2 3  «Βαθμολογία Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
14. ↑  «Β" Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.
15. ↑  «Στην Α2 Λευκάδα και Αετός, έπεσαν Αιγάλεω και Ίλιον» Αρχειοθετήθηκε 2014-05-14 στο Wayback Machine. άρθρο στον ιστότοπο SentraGoal.gr, 4 Μαΐου 2014.
16. ↑  «Οι σκόρερς της Β’ Εθνικής 2013-14 (τελική λίστα)», πληροφορίες στον ιστότοπο InfoBasket.gr, 7 Μαΐου 2014.
17. ↑  «Στα πάτρια εδάφη ο Μισιακός», άρθρο στον ιστότοπο InfoBasket.gr, 15 Οκτωβρίου 2013.
18. ↑  «"Πάπι", ο αντί-Κουστένης», άρθρο στον ιστότοπο InfoBasket.gr, 25 Φεβρουαρίου 2014.
19. ↑  «Ένωση Ιλίου: Ανέλαβε ο Παπαδόπουλος », άρθρο στον ιστότοπο OnSports.gr, 25 Φεβρουαρίου 2014.
20. 1 2 3 4  «Βαθμολογία Γ' Εθνικής Κατηγορίας Ανδρών (1ος Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
21. ↑  «Ένωση Ιλίου: Νέος προπονητής ο Πανούλιας» Αρχειοθετήθηκε 2014-07-02 στο Wayback Machine. άρθρο στον ιστότοπο Basket247.gr, 4 Ιουνίου 2016.
22. ↑  «Έτσι γιορτάζει η Ένωση Ιλίου!», άρθρο στον ιστότοπο της εφημερίδας «Δυτική Όχθη», 22 Μαΐου 2015.
23. 1 2 3  «Βαθμολογία Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
24. ↑  «Β΄ Εθνική (Νότος / 30ή αγωνιστική): Στην Α2 ο Πανιώνιος, σώθηκε ο Εργοτέλης!», άρθρο στον ιστότοπο InfoBasket.gr, 15 Μαΐου 2016.
25. 1 2  «Ολοκληρώνει την σεζόν με Ζαφειράκη η Ένωση Ιλίου», άρθρο στον ιστότοπο BasketBlog.gr, 17 Φεβρουαρίου 2016.
26. ↑  ««Κλείνει» το ανοιχτό γήπεδο της Ένωσης Ιλίου!», άρθρο στον ιστότοπο InfoBasket.gr, 9 Φεβρουαρίου 2016.
27. 1 2  «Ένωση Ιλίου: Στο «τιμόνι» ο Καράμπελας» Αρχειοθετήθηκε 2016-06-01 στο Wayback Machine. άρθρο στον ιστότοπο SuperBasket.gr, 31 Μαΐου 2016.
28. ↑  «Έχασε από Δάφνη Δαφνίου η Ένωση Ιλίου», άρθρο στον ιστότοπο του ΣΠΟΡ FM, 3 Οκτωβρίου 2016.
29. ↑  «Κτιστάκης αντί Καράμπελα στην Ένωση Ιλίου»[*νεκρός σύνδεσμος*], άρθρο στον ιστότοπο SportsHero.gr, 24 Ιανουαρίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Ένωση Ιλίου, επίσημος ιστότοπος.
* Α.Ο. Ένωση Ιλίου, επίσημος λογαριασμός στο Facebook..
* Β' Κλειστό Γυμναστήριο Ιλίου «Γιώργος Κακούρης», πληροφορίες στον ιστότοπο Gipeda.gr.

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |